**H O T Ă R Â R E A NR. 57**

**din 27 aprilie 2017**

**privind aprobarea rectificării suprafeței imobilului înscris**

**în C. F. Nr. 51119**

**Consiliul local al Municipiului Dej,** întrunit în **ședința ordinară**  din data 27 aprilie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 8.524 din data de 20 aprilie 2017, al Serviciului de Urbanism și Amenajarea Teritoriului din cadrul Primăriei Municipiului Dej, prin care se propune spre aprobare rectificarea suprafeței imobilului înscris în C.F. Nr. 51119 cu Nr. topografic 95/1/1/1, (**Grădiniță ”Arlechino”**, Strada 1 Mai, Nr. 12), proiect avizat favorabil în ședința de lucru a Comisiei de urbanism din data de 27 aprilie 2017;

În baza prevederilor Legii Nr 7/1996 Legea cadastrului și publicității imobiliare și a Ordinului Nr. 700/2014 privind aprobarea Regulamentului de avizare, recepţie şi înscriere în evidenţele de cadastru şi carte funciară

În temeiul prevederilor art. 36, alin. (2), lit. c); art. 45, alin. (3) şi art. 119 din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** rectificarea suprafeței imobilului înscris în Cartea Funciară Nr. 51119 cu Nr. topo. 95/1/1/1 de la 1.000 m.p. din acte la cea de 930 m.p. rezultată în urma măsurătorilor.

**Art. 2.** Cu ducerea la îndeplinire a prevederilor prezentei hotărâri se încredinţează Primarul Municipiului Dej prin Compartimentul Juridic, Compartimentul Patrimoniu și Serviciul de Urbanism și Amenajarea Teritoriului din cadrul Primăriei Municipiului Dej.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

**Secretar**

**Jr. Pop Cristina**